O‘tgan 24 soat davomida Hindistonda 263 mingta koronavirus yuqtirish holati aniqlandi. Bir necha hafta mobaynida ilk marta sutkalik ko‘rsatkich 300 mingdan pasaydi. Foto: Global Look Press Hindistonda bir sutkada 4,3 mingta koronavirusdan o‘lim holati qayd etildi. The Times of India gazetasining yozishicha, bu Hindiston uchun butun pandemiya davomidagi rekord ko‘rsatkich hisoblanadi. Mamlakatda koronavirusdan vafot etganlar soni 278 mingdan oshib ketdi. O‘tgan 24 soat davomida Hindistonda 263 mingta koronavirus yuqtirish holati aniqlandi. Bir necha hafta mobaynida ilk marta sutkalik ko‘rsatkich 300 mingdan pasaydi. So‘nggi haftalarda mamlakatda koronavirus yuqtirish bilan bog‘liq murakkab vaziyat kuzatilmoqda. Shifoxonalarda bemorlar uchun joy va kislorod yetishmayapti, krematoriylar vafot etganlarning jasadlarini yoqishga ulgurmayapti.